TICON จะดีขึ้น?
ก่อนอื่นต้องบอกให้รู้ว่า ข้อมูลเกี่ยวกับการลงทุนในตลาดหุ้นมีอะไรที่น่าสนใจหลายอย่าง ซึ่งแต่ละอย่างก็ส่งผลต่อราคาหุ้นมากน้อยแตกต่างกันไป โดยหลักๆ ที่มีผลอย่างเป็นรูปธรรมมักเป็นเรื่องเกี่ยวกับ “กำไร” กับเรื่อง “พันธมิตรใหม่” เพราะส่งผลกับจิตวิทยาในการซื้อหุ้นเต็มๆ
10 พ.ค. 2560

สภาแมงเม่า : ดร.สมชาย
คุณธัชพล จากพระราม 2 กรุงเทพฯ พูดถึงผลงานของหุ้น TICON หรือ บริษัท ไทคอน อินดัสเทรียล คอนเน็คชั่น จำกัด (มหาชน) ในช่วง 1 ปีที่ผ่านมาค่อนข้างทรงตัว แต่มักจะมีข่าวลือเกี่ยวกับกำไรจะออกมาโตกว่าที่คาดเป็นประจำ สุดท้ายก็เป็นเพียงข่าวที่พุดกันปากต่อปาก จึงอยากให้อาจารย์ช่วยประเมินสถานการณ์ของหุ้นตัวนี้ให้หน่อย เพราะผมเห็นหุ้นกำลังอ่อนตัวลงอีกรอบครับ
 
ก่อนอื่นต้องบอกให้รู้ว่า ข้อมูลเกี่ยวกับการลงทุนในตลาดหุ้นมีอะไรที่น่าสนใจหลายอย่าง ซึ่งแต่ละอย่างก็ส่งผลต่อราคาหุ้นมากน้อยแตกต่างกันไป โดยหลักๆ ที่มีผลอย่างเป็นรูปธรรมมักเป็นเรื่องเกี่ยวกับ “กำไร” กับเรื่อง “พันธมิตรใหม่” เพราะส่งผลกับจิตวิทยาในการซื้อหุ้นเต็มๆ
ตรงนี้เป็นเรื่องที่ทำให้นักลงทุนมั่นใจว่า ราคาหุ้นจะขยับขึ้นไปอีก เพราะสถานการณ์ของบริษัทพัฒนาไปในทางที่ดีขึ้นอย่างต่อเนื่องนั่นเอง
เหมือนกับเหตุการณ์ที่เกิดขึ้นกับหุ้น TICON หรือ บริษัท ไทคอน อินดัสเทรียล คอนเน็คชั่น จำกัด (มหาชน)ซึ่งทะยานขึ้นอย่างร้อนแรงในบางครั้งบางคราว ล้วนเป็นผลมาจากความเชื่อที่ว่า ทุกอย่างจะดีขึ้น!
น่าเสียดายที่ความเป็นจริงกลับกลายเป็นว่า ทุกอย่างยังทรงตัว ไม่มีอะไรเปลี่ยนแปลงอย่างมีนัยสำคัญ ซึ่งเห็นได้จากตัวเลขผลประกอบการที่นำเสนอให้เห็นด้านล่าง คือตัวแปรที่ชี้ชัดว่า อย่าคาดหวังอะไรที่เกินตัว เพราะโลกของการลงทุนไม่มีอะไรแน่นอนตายตัว ทุกอย่างสามารถเปลี่ยนแปลงได้ตลอดเวลานะครับ

ด้วยเหตุนี้อาจารย์จึงขอแนะนำว่า  ซื้อหุ้นให้ซื้อด้วยความรู้ในตัวหุ้นที่นักลงทุนมี และเข้าใจในพฤติกรรมของหุ้นอย่างถ่องแท้
ไม่ใช่ซื้อหุ้นตามชาวบ้าน โดยไม่วิเคราะห์ด้วยตัวเองก่อน เพราะตัวเลข “ขาดทุน” และ “กำไร” ก็ให้เป็นการตัดสินใจด้วยตัวนักลงทุนเองเป็นหลัก
ถ้ายังตัดสินใจซื้อหุ้น ถือหุ้น ด้วยตัวเองไม่ได้ แนะนำให้อ่านหนังสือการลงทุนเยอะๆ หรือลองลงทุนในพอร์ตจำลองของตลาดหลักทรัพย์ก่อนก็ได้
หากนักลงทุนเข้าใจเรื่องจิตวิทยาในการลงทุน การลงทุนในหุ้น TICON ก็จะง่ายขึ้นอย่างแน่นอน!
นอกจากนี้ต้องไม่ลืมว่า การที่กลุ่มของ “เสี่ยเจริญ” เข้ามาถือหุ้นใหญ่ ไม่ได้หมายความว่า ทุกอย่างจะเปลี่ยนจากหลังมือเป็นหน้ามือในทันที เพราะเรื่องแบบนี้ต้องใช้เวลาไม่ต่ำกว่า 1 ปีในการปรับธุรกิจของ TICON ให้สอดรับกับธุรกิจในเครือไงล่ะครับ
เมื่อเวลานั้นมาถึงจริงๆ ก็จะเห็นหุ้นตัวนี้ติดลมบนเหมือเช่น OISHI กับ BJC
…

กราฟประกอบข่าว : Aspen, ราคาปิด ณ วันที่ 9 พ.ค.60